
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 947 

26 Μαίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση διενέργειας φορολογικού ελέγχου. 1 

Τροποποίηση της αριθμ. Υ3β/Γ.Π./οικ.24468/19-03-2014 
απόφασης «Επιστημονική διασύνδεση της Μονά¬ 
δας Χρόνιας Αιμοκάθαρσης με την επωνυμία «ΔΥ¬ 
ΤΙΚΟΣ ΝΕΦΡΟΣ ΘΕΣΣΑΛΟΝΙΚΗΣ ΙΔΙΩΤΙΚΗ ΚΕΦΑ¬ 
ΛΑΙΟΥΧΙΚΗ ΕΤΑΙΡΕΙΑ» και δ.τ «ΔΥΤΙΚΟΣ ΝΕΦΡΟΣ 
ΘΕΣΣΑΛΟΝΙΚΗΣ ΙΚΕ», με το Γενικό Νοσοκομείο 
Θεσσαλονίκης «Γ. ΠΑΠΑΝΙΚΟΛΑΟΥ» (ΦΕΚ 820, 
τ. Β702-04-2014), ως προς την επωνυμία της Μο¬ 
νάδας σε «ΑΧΙΛΛΕΙΟΝ ΝΕΦΡΟΛΟΓΙΚΟ ΚΕΝΤΡΟ 
ΙΔΙΩΤΙΚΗ ΚΕΦΑΛΑΙΟΥΧΙΚΗ ΕΤΑΙΡΕΙΑ.» και δ.τ. 


«ΑΧΙΛΛΕΙΟΝ ΝΕΦΡΟΛΟΓΙΚΟ ΚΕΝΤΡΟ Ι.Κ.Ε». 2 

Ειδικές απαιτήσεις για την έκδοση ειδικής άδειας λει¬ 
τουργίας ακτινοβολητών παραγωγών αίματος.. 3 

Χρήση συστημάτων μαστογραφίας νέας τεχνολο¬ 
γίας με λυχνία που φέρει άνοδο από Βολφράμιο 

(\Λ/) ή/και Ρόδιο (Βίι). 4 

Καθορισμός πρόσθετων απαιτήσεων για την έκδο¬ 
ση ειδικής άδειας λειτουργίας κινητών συστημά¬ 
των ακτινογράφησης για την πραγματοποίηση 

κατ’ οίκον ακτινογραφήσεων. 5 

Διευκρινήσεις σχετικά με τις διατάξεις του Μέρους 
6 των Κανονισμών Ακτινοπροστασίας, για την δι¬ 
αχείριση και διάθεση ραδιενεργών καταλοίπων 
από εργαστήρια πυρηνικής ιατρικής. 6 


ΑΠΟΦΑΣΕΙ Σ 

Αριθμ. ΔΕΛ Β 1064896 ΕΞ2015 (1) 

Ανάθεση διενέργειας φορολογικού ελέγχου. 

Η ΓΕΝΙΚΗ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 
Έχοντας υπόψη: 


1. Τις διατάξεις των παραγράφων 1,2, και 4 του άρθρου 
3 του Ν.2343/1995 (ΦΕΚ Α' 211), όπως ισχύει. 

2. Τις διατάξεις της παραγράφου 12 του άρθρου 8 του 
Ν.2873/2000 (ΦΕΚ Α' 285). 

3. Τις διατάξεις του Π.δ.111/2014 «Οργανισμός του 
Υπουργείου Οικονομικών». 

4. Τις διατάξεις του Π.δ.280/1997 (ΦΕΚ Α' 203), με τις 
οποίες καθορίσθηκε το οργανωτικό πλαίσιο των Ελε¬ 
γκτικών Κέντρων. 


5. Τις διατάξεις της παραγράφου 2α του άρθρου 34 
του Ν.4141/2013 (Φ.Ε.Κ.81 Α'). 

6. Τις διατάξεις της περίπτωσης 2 της υποπαρα- 
γράφου Ε.2 της παραγράφου Ε' του άρθρου πρώ¬ 
του του Ν.4093/2012, όπως ισχύει και την αριθ. Δ6Α 
1015213ΕΞ2013/28.1.2013 (Φ.Ε.Κ. Β' 130/28.1.2013) Απόφα¬ 
ση του Υπουργού Οικονομικών και του Υφυπουργού 
Οικονομικών «Μεταβίβαση αρμοδιοτήτων στον Γενικό 
Γ ραμματέα της Γ ενικής Γ ραμματείας Δημοσίων Εσόδων 
του Υπουργείου Οικονομικών». 

7. Την αριθ.Δ6Α 1036682ΕΞ2014/25.2.2014 (Φ.Ε.Κ. 478Β') 
Απόφαση Γενικού Γραμματέα Δημοσίων Εσόδων του 
Υπουργείου Οικονομικών «Μεταβίβαση αρμοδιοτήτων 
και εξουσιοδότηση υπογραφής «Με εντολή Γενικού 
Γ ραμματέα Δημοσίων Εσόδων» σε όργανα της Φορο¬ 
λογικής Διοίκησης, όπως ισχύει. 

8. Την αριθ. Πράξη 20 της 25.6.2014 (Φ.Ε.Κ. 360 Υ.Ο.Δ.Δ.) 
«Επιλογή και διορισμός Γενικού Γραμματέα της Γενι¬ 
κής Γ ραμματείας Δημοσίων Εσόδων του Υπουργείου 
Οικονομικών». 

9. Το αριθμ. ΕΜΠ156 ΕΞ2015/7.42015 έγγραφο του Κέντρου 
Ελέγχου Φορολογουμένων Μεγάλου Πλούτου (ΚΕΦΟίνίΕΠ.). 

10. Ότι η απόφαση αυτή δεν προκαλεί δαπάνη σε 
βάρος του Κρατικού Προϋπολογισμού, αποφασίζουμε: 

Α. Αναθέτουμε στον Προϊστάμενο του Κέντρου Ελέγ¬ 
χου Φορολογουμένων Μεγάλου Πλούτου (Κ.Ε.ΦΟ.ΜΕ.Π.) 
τη διενέργεια μερικού επιτόπιου φορολογικού ελέγχου 
των χρήσεων 2004 - 2012 της επιχείρησης «Α.Τ.Τ.Ε.Ν.Ε. 
Αναπτυξιακή Τεχνική Τουριστική Εμπορική Ναυτιλιακή 
Εργοληπτική Α.Ε.» (Α.Φ.Μ. 094265352). 

Β. Στο παραπάνω Ελεγκτικό Κέντρο ανατίθεται η έκ¬ 
δοση των οικείων καταλογιστικών πράξεων, η βεβαίωση 
και είσπραξη των φόρων, τελών, εισφορών, προστίμων 
και λοιπών επιβαρύνσεων, η λήψη διασφαλιστικών μέ¬ 
τρων καθώς και κάθε άλλη οφειλόμενη ενέργεια που 
προβλέπεται από την κείμενη νομοθεσία, η λήψη όλων 
των προβλεπόμενων μέτρων είσπραξης σε βάρος των 
οφειλετών και των περιουσιακών στοιχείων αυτών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μαίου 2015 

Η Γ ενική Γ ραμματέας Δημοσίων Εσόδων 
ΑΙΚΑΤΕΡΙΝΗ ΣΑΒΒΑΪΔΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. Γ3β/Γ.Π./θίκ. 35412 (2) 

Τροποποίηση της αριθμ. Υ3β/Γ.Π./οικ.24468/19-03-2014 
απόφασης «Επιστημονική διασύνδεση της Μονάδας 
Χρόνιας Αιμοκάθαρσης με την επωνυμία «ΔΥΤΙΚΟΣ 
ΝΕΦΡΟΣ ΘΕΣΣΑΛΟΝΙΚΗΣ ΙΔΙΩΤΙΚΗ ΚΕΦΑΛΑΙΟΥΧΙΚΗ 
ΕΤΑΙΡΕΙΑ» και δ.τ «ΔΥΤΙΚΟΣ ΝΕΦΡΟΣ ΘΕΣΣΑΛΟΝΙΚΗΣ 
ΙΚΕ», με το Γενικό Νοσοκομείο Θεσσαλονίκης «Γ. ΠΑ- 
ΠΑΝΙΚΟΛΑΟΥ» (ΦΕΚ 820, τ. Β702-04-2014), ως προς την 
επωνυμία της Μονάδας σε «ΑΧΙΛΛΕΙΟΝ ΝΕΦΡΟΛΟΓΙΚΟ 
ΚΕΝΤΡΟ ΙΔΙΩΤΙΚΗ ΚΕΦΑΛΑΙΟΥΧΙΚΗ ΕΤΑΙΡΕΙΑ.» και δ.τ. 
«ΑΧΙΛΛΕΙΟΝ ΝΕΦΡΟΛΟΓΙΚΟ ΚΕΝΤΡΟ Ι.Κ.Ε». 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΥΓΕΙΑΣ 

Έχοντας υπόψη: 

1. Τις διατάξεις του άρθρου 31 του Ν.2646/1998 «Ανά¬ 
πτυξη του Εθνικού Συστήματος Κοινωνικής Φροντίδας 
και άλλες διατάξεις» (ΦΕΚ 236 τ.Α',) όπως τροποποιή¬ 
θηκε και ισχύει. 

2. Τις διατάξεις του Π.δ/τος 225/2000 «Καθορισμός 
κριτηρίων κατά περιφέρεια και περιοχή όρων για την 
έγκριση σκοπιμότητας και την ίδρυση και λειτουργία 
Μονάδων Χρόνιας Αιμοκάθαρσης εκτός Νοσοκομείων 
και Κλινικών» (ΦΕΚ 194 τ.Α'), όπως τροποποιήθηκε και 
ισχύει. 

3. Τις διατάξεις του Π.δ/τος 25/2015 «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών» (ΦΕΚ 21 τ.Α'). 

4. Τις διατάξεις του άρθρου 27 του Ν. 4320/2015 «Ρυθ¬ 
μίσεις για τη λήψη άμεσων μέτρων για την αντιμετώπιση 
της ανθρωπιστικής κρίσης, την οργάνωση της Κυβέρ¬ 
νησης και των Κυβερνητικών οργάνων και λοιπές δια¬ 
τάξεις» (ΦΕΚ 29, τ.Α'). 

5. Την αριθμ. Υ104/2015 απόφαση του Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Υγείας και Κοινωνικών Ασφαλίσεων, Ανδρέα Ξανθό του 
Γεωργίου» (ΦΕΚ 309, τ. Β'). 

6. Την αριθμ. ΑΙα/ΟΙΚ. 14112/2015 απόφαση του Πρωθυ¬ 
πουργού «Διορισμός Γενικού Γραμματέα στο Υπουργείο 
Υγείας και Κοινωνικών Ασφαλίσεων» (ΦΕΚ 74, τ. Υ.Ο.Δ.Δ) 

7. Την αριθμ. Αΐβ/ΓΠ οικ. 22990/2015 απόφαση του 
Αναπληρωτή Υπουργού «Μεταβίβαση αρμοδιοτήτων 
και του δικαιώματος υπογραφής εγγράφων «Με εντο¬ 
λή Αναπληρωτή Υπουργού» στο Γ ενικό Γ ραμματέα του 
Υπουργείου Υγείας (ΦΕΚ 487, τ.Β') 

8. Το Π.δ. 63/2005 (ΦΕΚ 98, τ.Α'/22-04-2005) «Κωδι¬ 
κοποίηση της νομοθεσίας για την κυβέρνηση και τα 
κυβερνητικά όργανα», όπως ισχύει 

9. Την αριθμ. Υ3β/Γ.Π./οικ.24468/19-03-2014 απόφαση 
«Επιστημονική διασύνδεση της Μονάδας Χρόνιας Αιμο¬ 
κάθαρσης με την επωνυμία ΔΥΤΙΚΟΣ ΝΕΦΡΟΣ ΘΕΣΣΑ¬ 
ΛΟΝΙΚΗΣ ΙΔΙΩΤΙΚΗ ΚΕΦΑΛΑΙΟΥΧΙΚΗ ΕΤΑΙΡΕΙΑ» και δ.τ 
«ΔΥΤΙΚΟΣ ΝΕΦΡΟΣ ΘΕΣΣΑΛΟΝΙΚΗΣ ΙΚΕ», στην ευρύτερη 
περιοχή της Δυτικής Θεσσαλονίκης με το Γ ενικό Νοσο¬ 
κομείο Θεσσαλονίκης «Γ. ΠΑΠΑΝΙΚΟΛΑΟΥ 

10. Την από 04-05-2015 αίτηση της εταιρείας με την 
επωνυμία «ΑΧΙΛΛΕΙΟΝ ΝΕΦΡΟΛΟΓΙΚΟ ΚΕΝΤΡΟ ΙΔΙΩΤΙΚΗ 
ΚΕΦΑΛΑΙΟΥΧΙΚΗ ΕΤΑΙΡΕΙΑ» 

11. Την ανάγκη τροποποίησης της με αριθμ. πρωτ. 
Υ3β/Γ.Π./οικ.24468/19-03-2014 απόφασης επιστημονικής 
διασύνδεσης της Μ.Χ.Α με νεότερη, λόγω αλλαγής της 
επωνυμίας αυτής από «ΔΥΤΙΚΟΣ ΝΕΦΡΟΣ ΘΕΣΣΑΛΟΝΙ¬ 
ΚΗΣ ΙΔΙΩΤΙΚΗ ΚΕΦΑΛΑΙΟΥΧΙΚΗ ΕΤΑΙΡΕΙΑ» και δ.τ «ΔΥ¬ 


ΤΙΚΟΣ ΝΕΦΡΟΣ ΘΕΣΣΑΛΟΝΙΚΗΣ ΙΚΕ» σε «ΑΧΙΛΛΕΙΟΝ 
ΝΕΦΡΟΛΟΓΙΚΟ ΚΕΝΤΡΟ ΙΔΙΩΤΙΚΗ ΚΕΦΑΛΑΙΟΥΧΙΚΗ 
ΕΤΑΙΡΕΙΑ.» και δ.τ. «ΑΧΙΛΛΕΙΟΝ ΝΕΦΡΟΛΟΓΙΚΟ ΚΕΝΤΡΟ 
Ι.Κ.Ε», αποφασίζουμε: 

Τροποποιούμε την αριθμ. Υ3β/Γ.Π./οικ.24468/19-03-2014 
απόφαση «Επιστημονική διασύνδεση της Μονάδας Χρό¬ 
νιας Αιμοκάθαρσης με την επωνυμία «ΔΥΤΙΚΟΣ ΝΕΦΡΟΣ 
ΘΕΣΣΑΛΟΝΙΚΗΣ ΙΔΙΩΤΙΚΗ ΚΕΦΑΛΑΙΟΥΧΙΚΗ ΕΤΑΙΡΕΙΑ» 
και δ.τ «ΔΥΤΙΚΟΣ ΝΕΦΡΟΣ ΘΕΣΣΑΛΟΝΙΚΗΣ ΙΚΕ» με το 
Γ ενικό Νοσοκομείο Θεσσαλονίκης «Γ. ΠΑΠΑΝΙΚΟΛΑΟΥ» 
ως προς την επωνυμία της μονάδας, από «ΔΥΤΙΚΟΣ 
ΝΕΦΡΟΣ ΘΕΣΣΑΛΟΝΙΚΗΣ ΙΔΙΩΤΙΚΗ ΚΕΦΑΛΑΙΟΥΧΙΚΗ 
ΕΤΑΙΡΕΙΑ» και δ.τ «ΔΥΤΙΚΟΣ ΝΕΦΡΟΣ ΘΕΣΣΑΛΟΝΙΚΗΣ 
Ι.Κ.Ε» σε ΑΧΙΛΛΕΙΟΝ ΝΕΦΡΟΛΟΓΙΚΟ ΚΕΝΤΡΟ ΙΔΙΩΤΙΚΗ 
ΚΕΦΑΛΑΙΟΥΧΙΚΗ ΕΤΑΙΡΕΙΑ» και δ.τ. «ΑΧΙΛΛΕΙΟΝ ΝΕΦΡΟ- 
ΛΟΓΙΚΟ ΚΕΝΤΡΟ Ι.Κ.Ε». 

Κατά τα λοιπά ισχύει η υπ’ αριθμ. πρωτ. Υ3β/Γ.Π./οικ. 
24468/19-03-2014 υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μάίου 2015 

Ο Γ ενικός Γ ραμματέας 
ΣΠΥΡΙΔΩΝ ΚΟΚΚΙΝΑΚΗΣ 

-♦- 

Αριθμ. 4.2/229 (3) 

Ειδικές απαιτήσεις για την έκδοση ειδικής άδειας λει¬ 
τουργίας ακτινοβολητών παραγώγων αίματος. 

Η ΕΛΛΗΝΙΚΗ ΕΠΙΤΡΟΠΗ 
ΑΤΟΜΙΚΗΣ ΕΝΕΡΓΕΙΑΣ (ΕΕΑΕ) 

Έχοντας υπόψη: 

(α) Τον Ν. 4310/2014 (Α' 258), «Ερευνα, Τεχνολογική 
Ανάπτυξη και Καινοτομία και άλλες διατάξεις», ιδίως 
τις παραγράφους 4α και 4β του άρθρου 43, 

(β) Την κοινή υπουργική απόφαση 1Θ14(Φ0Ρ)94 (Β' 
216/06.03.2001) «Εγκριση Κανονισμών Ακτινοπροστα¬ 
σίας», και ειδικότερα την παράγραφο 1.1.3 «Αρμόδια 
Αρχή» που επιτρέπει στην ΕΕΑΕ να εισηγείται πρόσθε¬ 
τα μέτρα, οποτεδήποτε κρίνει σκόπιμο, προκειμένου να 
υλοποιείται ο αντικειμενικός σκοπός των Κανονισμών 
Ακτινοπροστασίας, 

(γ) Την από 30.03.2015 εισήγηση της υπηρεσίας, 

(δ) Το γεγονός ότι από τις διατάξεις της παρούσας 
απόφασης δεν προκύπτει επιβάρυνση του κρατικού 
προϋπολογισμού, ούτε του προϋπολογισμού της ΕΕΑΕ, 
αποφασίζει: 

Άρθρο 1 

Ορισμός 

Ως ακτινοβολητής παραγώγων αίματος ορίζεται σύ¬ 
στημα το οποίο φέρει κλειστή ραδιενεργό πηγή με μο¬ 
ναδικό σκοπό την ακτινοβόληση παραγώγων αίματος. 

Άρθρο 2 
Αντικείμενο 

Αντικείμενο της παρούσας απόφασης αποτελεί ο κα¬ 
θορισμός ειδικών απαιτήσεων, αναφορικά με την έκδο¬ 
ση ειδικής άδειας λειτουργίας για τους ακτινοβολητές 
παραγώγων αίματος, οι οποίοι χρησιμοποιούνται σε 
νοσοκομεία, κλινικές ή υγειονομικές μονάδες για τις 
ανάγκες των αιματολογικών εργαστηρίων. 






ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Άρθρο 3 

Πεδίο εφαρμογής 

Η παρούσα απόφαση εφαρμόζεται σε όλα τα τμήματα 
ή εργαστήρια νοσοκομείων, κλινικών και υγειονομικών 
μονάδων, στα οποία είναι εγκατεστημένοι ή πρόκειται 
να εγκατασταθούν ακτινοβολητές παραγώγων αίματος. 

Άρθρο 4 

Απαιτήσεις για την έκδοση ειδικής άδειας 
λειτουργίας ακτινοβολητών παραγώγων αίματος 

1. Ο ακτινοβολητής παραγώγων αίματος εντάσσεται 
στην ειδική άδεια λειτουργίας του πιο συναφούς ερ¬ 
γαστηρίου ακτινοβολιών του νοσοκομείου, κλινικής ή 
υγειονομικής μονάδας, με την ακόλουθη σειρά προτε¬ 
ραιότητας: εργαστήριο ακτινοθεραπείας, ακτινολογικό 
εργαστήριο, εργαστήριο πυρηνικής ιατρικής. Εφόσον, 
δεν υφίσταται στο ίδρυμα ένα από τα παραπάνω ερ¬ 
γαστήρια, η ειδική άδεια λειτουργίας του ακτινοβολητή 
εκδίδεται στο αιματολογικό εργαστήριο. 

2. Πριν την εγκατάσταση και λειτουργία ακτινοβολητή 
παραγώγων αίματος απαιτούνται οι προβλεπόμενες 
από την κείμενη νομοθεσία άδεια σκοπιμότητας και 
προέγκριση κατασκευής του χώρου εγκατάστασης του 
ακτινοβολητή. Οι διαδικασίες χορήγησης άδειας σκοπι¬ 
μότητας είναι ίδιες με αυτές των ιατρικών εργαστηρίων 
ιοντιζουσών ακτινοβολιών. 

Για τη χορήγηση προέγκρισης κατασκευής ο ενδια¬ 
φερόμενος υποβάλλει στην ΕΕΑΕ: 

(α) μελέτη ακτινοπροστασίας, 

(β) σχέδια του χώρου εγκατάστασης σε κάτοψη και 
τομή, 

(γ) αναφορά της χρήσης των χώρων, 

(δ) άδεια πολεοδομίας. 

3. Για τη λειτουργία ακτινοβολητή παραγώγων αίμα¬ 
τος απαιτούνται ιδιαίτερα μέτρα φυσικής προστασίας 
του ακτινοβολητή. Κατ’ ελάχιστον, αυτά περιλαμβάνουν: 

(α) σύστημα συναγερμού που ενεργοποιείται σε περί¬ 
πτωση παραβίασης της πόρτας ή των παραθύρων του 
χώρου του ακτινοβολητή, 

(β) ανιχνευτή κίνησης εντός του χώρου του ακτινοβο¬ 
λητή που ενεργοποιεί το συναγερμό, 

(γ) δικλείδες ασφάλειας γύρω από το περίβλημα του 
ακτινοβολητή, παραβίαση των οποίων ενεργοποιεί το 
συναγερμό, 

(δ) πόρτα ασφαλείας για την είσοδο στο χώρο του 
ακτινοβολητή με λουκέτο ασφαλείας και κάγκελα έξω 
από παράθυρα, 

(ε) ελεγχόμενη πρόσβαση στο χώρο του ακτινοβολητή 
με κωδικό ασφαλείας, 

(στ) οη-Ιίησ σύνδεση συναγερμού με εταιρεία ασφά¬ 
λειας (εβσυιϊίγ) και με την ασφάλεια του νοσοκομείου 
- κλινικής -υγειονομικής μονάδας ή με το πλησιέστερο 
αστυνομικό τμήμα. 

4. Υπεύθυνος του ακτινοβολητή παραγώγων αίματος εί¬ 
ναι ο αντίστοιχος υπεύθυνος ιατρός (ακτινοθεραπευτής, 
ιατρός ακτινολόγος, πυρηνικός ιατρός) του εργαστηρίου, 
στον εξοπλισμό του οποίου εντάσσεται ο ακτινοβολητής 
ή ιατρός αιματολόγος ή ιατρός συναφούς ειδικότητας, ο 
οποίος έχει βασικές γνώσεις σε θέματα ακτινοβολιών και 
ακτινοπροστασίας, οι οποίες διαπιστώνονται και εγκρί- 
νονται από την ΕΕΑΕ. 0 υπεύθυνος του ακτινοβολητή 
έχει και την ευθύνη της ασφάλειας της εγκατάστασης. 


5. Γ ια τη λειτουργία ακτινοβολητή παραγώγων αί¬ 
ματος σε νοσοκομείο, κλινική ή υγειονομική μονάδα 
απαιτείται επίσης σύμβουλος ακτινοπροστασίας - ακτι- 
νοφυσικός ιατρικής, ο οποίος έχει την υπευθυνότητα 
για την ορθή και ασφαλή λειτουργία της εγκατάστασης 
από πλευράς ακτινοπροστασίας και για την δοσιμετρία 
των ακτινοβολούμενων δειγμάτων. 

6. Κάτοχος της ειδικής άδειας λειτουργίας του ακτι¬ 
νοβολητή ορίζεται ο εκάστοτε νόμιμος εκπρόσωπος του 
νοσοκομείου, κλινικής ή υγειονομικής μονάδας. 

7. Ο κάτοχος της ειδικής αδείας λειτουργίας διασφα¬ 
λίζει την εξαγωγή της πηγής του ακτινοβολητή στην κα- 
τασκευάστρια εταιρεία ή σε εγκεκριμένη εγκατάσταση 
διαχείρισης ραδιενεργών πηγών του εξωτερικού μετά 
το πέρας της ωφέλιμης χρήσης του. 

Άρθρο 5 

Απαιτούμενα δικαιολογητικά για την έκδοση 
ειδικής άδειας λειτουργίας ακτινοβολητών 
παραγώγων αίματος 

Μετά το πέρας της κατασκευής του εργαστηρίου οι 
ενδιαφερόμενοι υποβάλλουν στην ΕΕΑΕ αίτηση για την 
έκδοση ειδικής άδειας λειτουργίας με τα ακόλουθα δι- 
καιολογητικά: 

1. Υπεύθυνη δήλωση υπευθύνου εργαστηρίου για την 
ανάληψη υπευθυνότητας μαζί με αντίγραφο της Άδειας 
άσκησης επαγγέλματος και βεβαίωση εγγραφής στον 
ιατρικό σύλλογο. 

2. Υπεύθυνη δήλωση συμβούλου ακτινοπροστασίας 
για την ανάληψη των καθηκόντων του στο εργαστήριο 
μαζί με αντίγραφο της άδειας ασκήσεως επαγγέλμα¬ 
τος φυσικού ιατρικής - ακτινοφυσικού (εντός περιοχής 
ιοντιζουσών ακτινοβολιών). 

3. Ονομαστική κατάσταση του προσωπικού, τίτλοι 
σπουδών. 

4/Εκθεση ακτινοπροστασίας (προσωπικού, ασθενών 
και χώρων) και ασφαλούς λειτουργίας της εγκατάστα¬ 
σης (ίΐ3Ζ3Γά ΓθροιΊ), με ιδιαίτερη έμφαση στα συστήματα 
ασφάλειας και φυσικής προστασίας του ακτινοβολητή. 

5. Βεβαίωση κατασκευαστών εξοπλισμού για διάρκεια 
ζωής μηχανημάτων και ανταλλακτικών. 

6. Πιστοποιητικό σήμανσης ΟΕ πΐ3ΐΊ< εξοπλισμού. 

7. Πιστοποιητικό πυρασφάλειας. 

Αρθρο 6 

Ειδική Αδεια Λειτουργίας 

1. Η ΕΕΑΕ ελέγχει τα υποβληθέντα δικαιολογητικά και 
προβαίνει κατά περίπτωση σε επιτόπιο έλεγχο, προκει- 
μένου να εκδώσει το πιστοποιητικό καταλληλότητας και 
την ειδική άδεια λειτουργίας. 

2. Η ειδική άδεια λειτουργίας έχει ισχύ πέντε (5) ετών, 
με δυνατότητα ανανέωσης. 

3. Γ ια την τροποποίηση ή ανάκληση της ειδικής άδειας 
λειτουργίας των ακτινοβολητών παραγώγων αίματος 
ακολουθούνται ίδιες διαδικασίες με αυτές των ιατρικών 
εργαστηρίων ιοντιζουσών ακτινοβολιών. 

Αρθρο 7 
Έναρξη ισχύος 

Η παρούσα απόφαση ισχύει από την ημερομηνία της 
δημοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 3 Απριλίου 2015 

Ο Πρόεδρος 
ΧΡΗΣΤΟΣ ΧΟΥΣΙΑΔΑΣ 

-♦- 

Αριθμ. 4.1/229 (4) 

Χρήση συστημάτων μαστογραφίας νέας τεχνολογίας 
με λυχνία που φέρει άνοδο από Βολφράμιο (\Λ/) ή/ 
και Ρόδιο (ΡΤι). 

Η ΕΛΛΗΝΙΚΗ ΕΠΙΤΡΟΠΗ 
ΑΤΟΜΙΚΗΣ ΕΝΕΡΓΕΙΑΣ (ΕΕΑΕ), 

Έχοντας υπόψη: 

(α) Τον Ν. 4310/2014 (Α' 258), «Ερευνα, Τεχνολογική 
Ανάπτυξη και Καινοτομία και άλλες διατάξεις», ιδίως 
τις παραγράφους 4α και 4β του άρθρου 43, 

(β) Την κοινή υπουργική απόφαση 1014(ΦΟΡ)94 (Β' 
216/06.03.2001) «Εγκριση Κανονισμών Ακτινοπροστα¬ 
σίας», και ειδικότερα την παράγραφο 1.1.3 «Αρμόδια 
Αρχή» που επιτρέπει στην ΕΕΑΕ να εισηγείται πρόσθε¬ 
τα μέτρα, οποτεδήποτε κρίνει σκόπιμο, προκειμένου να 
υλοποιείται ο αντικειμενικός σκοπός των Κανονισμών 
Ακτινοπροστασίας, 

(γ) Την απόφαση του Δ.Σ της ΕΕΑΕ κατά την 193η 
Συνεδρίαση της 7ης Νοεμβρίου 2008, 

(δ) Την από 30.03.2015 εισήγηση της υπηρεσίας, 

(ε) Το γεγονός ότι από τις διατάξεις της παρούσας 
απόφασης δεν προκύπτει επιβάρυνση του κρατικού 
προϋπολογισμού, ούτε του προϋπολογισμού της ΕΕΑΕ, 
αποφασίζει: 

Αρθρο 1 

Αντικείμενο 

Αντικείμενο της παρούσας απόφασης αποτελεί η 
ένταξη των σύγχρονων συστημάτων μαστογραφίας 
που διαθέτουν λυχνία με άνοδο κατασκευασμένη από 
Βολφράμιο (\Λ/) ή/και Ρόδιο (Βά) στο πλαίσιο των Κανο¬ 
νισμών Ακτινοπροστασίας. 

Αρθρο 2 

Πεδίο εφαρμογής 

Η παρούσα απόφαση εφαρμόζεται σε όλα ιατρικά 
εργαστήρια ιοντιζουσών ακτινοβολιών, κατηγορίας Χ-1, 
Χ-2, Χ-3, στα οποία είναι εγκατεστημένα ή πρόκειται να 
εγκατασταθούν συστήματα μαστογραφίας που διαθέ¬ 
τουν λυχνία με άνοδο κατασκευασμένη από Βολφράμιο 
(\Α/) ή/και Ρόδιο (ΡΓι). 

Άρθρο 3 

Χρήση σύγχρονων συστημάτων μαστογραφίας 

1. Τα συστήματα μαστογραφίας σύγχρονης τεχνολο¬ 
γίας, τα οποία διαθέτουν λυχνία με άνοδο κατασκευα¬ 
σμένη από Βολφράμιο (\Λ/) ή/και Ρόδιο (Βά), θεωρούνται 
ισοδύναμα με τα αντίστοιχα που φέρουν άνοδο Μολυ¬ 
βδαινίου, ως προς τις απεικονιστικές τους δυνατότητες 
και τις απαιτήσεις ασφαλούς λειτουργίας και ακτινο¬ 
προστασίας. 

2. Τα συστήματα μαστογραφίας σύγχρονης τεχνο¬ 
λογίας της παρ. 1, εντάσσονται στο πλαίσιο των Κα¬ 
νονισμών Ακτινοπροστασίας και επιτρέπεται η χρήση 


τους, εφόσον πληρούνται οι σχετικές προϋποθέσεις των 
Κανονισμών Ακτινοπροστασίας. 

Αρθρο 4 
Έναρξη ισχύος 

Η παρούσα απόφαση ισχύει από την ημερομηνία της 
δημοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 3 Απριλίου 2015 

Ο Πρόεδρος 
ΧΡΗΣΤΟΣ ΧΟΥΣΙΑΔΑΣ 

-♦- 

Αριθμ. 2.2/228 (5) 

Καθορισμός πρόσθετων απαιτήσεων για την έκδοση 
ειδικής άδειας λειτουργίας κινητών συστημάτων 
ακτινογράφησης για την πραγματοποίηση κατ’ οί¬ 
κον ακτινογραφήσεων. 

Η ΕΛΛΗΝΙΚΗ ΕΠΙΤΡΟΠΗ 
ΑΤΟΜΙΚΗΣ ΕΝΕΡΓΕΙΑΣ (ΕΕΑΕ), 

Έχοντας υπόψη: 

(α) Τον Ν. 4310/2014 (Α' 258), «Ερευνα, Τεχνολογική 
Ανάπτυξη και Καινοτομία και άλλες διατάξεις», ιδίως 
τις παραγράφους 4α και 4β του άρθρου 43, 

(β) Την κοινή υπουργική απόφαση 1014(ΦΟΡ)94 (Β' 
216/06.03.2001) «Εγκριση Κανονισμών Ακτινοπροστα¬ 
σίας», και ειδικότερα την παράγραφο 1.1.3 «Αρμόδια 
Αρχή» που επιτρέπει στην ΕΕΑΕ να εισηγείται πρόσθε¬ 
τα μέτρα, οποτεδήποτε κρίνει σκόπιμο, προκειμένου να 
υλοποιείται ο αντικειμενικός σκοπός των Κανονισμών 
Ακτινοπροστασίας, 

(γ) Την απόφαση του ΔΣ της ΕΕΑΕ κατά την 182η 
«Συνεδρίαση της 20ης Φεβρουάριου 2006, 

(δ) Την από 04.02.2015 εισήγηση της υπηρεσίας, 

(ε) Το γεγονός ότι από τις διατάξεις της παρούσας 
απόφασης δεν προκύπτει επιβάρυνση του κρατικού 
προϋπολογισμού, ούτε του προϋπολογισμού της ΕΕΑΕ, 
αποφασίζει: 

Αρθρο 1 

Αντικείμενο 

Αντικείμενο της παρούσας απόφασης αποτελεί ο 
καθορισμός πρόσθετων απαιτήσεων για την έκδοση 
ειδικής άδειας λειτουργίας κινητών συστημάτων ακτι- 
νογράφησης για την πραγματοποίηση κατ’οίκον ακτι- 
νογραφήσεων, αποκλειστικά και μόνο στις περιπτώσεις 
ασθενών, οι οποίοι αδυνατούν να μεταβούν στα διαγνω¬ 
στικά ακτινολογικά εργαστήρια. 

Άρθρο 2 

Πεδίο εφαρμογής 

Η παρούσα απόφαση εφαρμόζεται σε όλα τα ιατρικά 
εργαστήρια ιοντιζουσών ακτινοβολιών, κατηγορίας Χ-1, 
Χ-2, Χ-3, στον εξοπλισμό των οποίων περιλαμβάνονται 
ή πρόκειται να περιληφθούν και κινητά συστήματα 
ακτινογράφησης, για την πραγματοποίηση κατ’ οίκον 
ακτινογραφήσεων. 

Άρθρο 3 

Έκδοση ειδικής άδειας λειτουργίας 
1. Για τη διενέργεια κατ’ οίκον ακτινογραφήσεων, τα 

εργαστήρια, τα αναφερόμενα στο άρθρο 2, υποχρεού- 
νται να κατέχουν ειδική άδεια λειτουργίας, στην οποία 
να περιλαμβάνονται τα κινητά συστήματα ακτινογρά- 
φησης, για την πραγματοποίηση κατ’ οίκον ακτινογρα- 
φήσεων, με ειδική αναφορά στη χρήση τους. 

2. Για την έκδοση της ειδικής άδειας λειτουργίας των 
εργαστηρίων της παρ. 1 του παρόντος, απαιτείται ο 
ορισμός υπεύθυνου ιατρού ακτινολόγου, συμβούλου 
ακτινοπροστασίας -ακτινοφυσικού ιατρικής, καθώς και 
χειριστή για το κινητό σύστημα ακτινογράφησης. 

3. Η ειδική άδεια λειτουργίας χορηγείται σύμφωνα με 
την προβλεπόμενη από την κείμενη νομοθεσία διαδικα¬ 
σία για τα ιατρικά εργαστήρια ακτινοβολιών. 

4. Οι απαιτήσεις για τη λειτουργία των συστημάτων, 
που χρησιμοποιούνται στην πραγματοποίηση κατ’ οίκον 
ακτινογραφήσεων, είναι οι ίδιες με εκείνες της παρα¬ 
γράφου 3.13 των Κανονισμών Ακτινοπροστασίας (ΚΑ). 

Αρθρο 4 

Πραγματοποίηση κατ’ οίκον ακτινογραφήσεων 

1. Η πραγματοποίηση κατ’ οίκον ακτινογραφήσεων 
δεν αποτελεί εναλλακτική πρακτική, αλλά εφαρμόζεται 
μόνο στις περιπτώσεις ασθενών, οι οποίοι αδυνατούν 
να μετακινηθούν. Αυτό πιστοποιείται από τον παραπέ- 
μποντα ιατρό. 

2. Γ ια την πραγματοποίηση των κατ’ οίκον ακτινο- 
γραφήσεων εφαρμόζονται οι αρχές ακτινοπροστασίας 
σύμφωνα με τα προβλεπόμενα στο Μέρος 1 των ΚΑ. 

Επιπροσθέτως, απαιτούνται τα κάτωθι: 

α. Γραπτή αιτιολόγηση της εξέτασης, για κάθε ασθενή, 
πλήρως τεκμηριωμένη, με την υπογραφή του παρα- 
πέμποντα ιατρού και έγκριση (συνυπογραφή) από τον 
υπεύθυνο ιατρό ακτινολόγο της παρ. 2 του άρθρου 3. 

β. Ο χειρισμός του κινητού συστήματος ακτινογράφη- 
σης πραγματοποιείται από τεχνολόγους-ακτινολόγους 
(ΤΕ) ή χειριστές, απόφοιτους σχολών ΔΕ με επάρκεια 
σε θέματα ακτινοπροστασίας αναγνωρισμένης από την 
ΕΕΑΕ. 

Οι χειριστές εξουσιοδοτούνται από τον υπεύθυνο 
ιατρό ακτινολόγο για την πραγματοποίηση των κατ’ 
οίκον ακτινογραφήσεων, σύμφωνα με τις απαιτήσεις της 
παρ. 1.1.4.3 των ΚΑ περί ανάθεσης πρακτικών πτυχών 
της έκθεσης. 

3. Οι κατ’ οίκον ακτινογραφήσεις πραγματοποιούνται, 
σύμφωνα με ειδική Οδηγία Εργασίας (ΟΕ). 

Στην ΟΕ περιγράφονται αναλυτικά όλες οι ενέργειες 
και τα μέτρα, για την ασφαλή πραγματοποίηση των 
ακτινογραφήσεων, καθώς και η ακτινοπροστασία των 
εμπλεκομένων σε αυτές. 

Η ΟΕ συντάσσεται και υπογράφεται από τον σύμβουλο 
ακτινοπροστασίας, συνυπογράφεται από τον υπεύθυνο 
ιατρό ακτινολόγο και συνυποβάλλεται, προς έγκριση, με 
την αίτηση για την έκδοση της ειδικής άδειας λειτουρ¬ 
γίας του άρθρου 3 παρ. 1 της παρούσης. 

Αρθρο 5 
Ειδικό αρχείο 

Οι κάτοχοι της ειδικής άδειας λειτουργίας τηρούν, 
υπό την ευθύνη του ιατρού ακτινολόγου, ειδικό αρχείο 
για κάθε κινητό σύστημα ακτινογράφησης, στο οποίο 
καταγράφονται, ανά εξέταση τα κάτωθι: 


1. η αιτιολόγηση της ακτινογραφίας από τον παρα- 
πέμποντα ιατρό και η έγκριση της από τον ιατρό ακτι¬ 
νολόγο, 

2. η ημερομηνία πραγματοποίησης της εξέτασης, 

3. ο τόπος πραγματοποίησης της εξέτασης, 

4. το είδος της εξέτασης, 

5. το ονοματεπώνυμο του εξεταζόμενου, 

6. το ονοματεπώνυμο του χειριστή, 

7. το ονοματεπώνυμο του παραπέμποντος ιατρού, 

8. ο αριθμός των ληφθεισών ακτινογραφιών, 

9. πιθανές παρατηρήσεις. 

Αρθρο 6 
Έναρξη ισχύος 

Η παρούσα απόφαση ισχύει από την ημερομηνία της 
δημοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 6 Φεβρουάριου 2015 

Ο Πρόεδρος 
ΧΡΗΣΤΟΣ ΧΟΥΣΙΑΔΑΣ 

-♦- 

Αριθμ. 2.1/228 (6) 

Διευκρινήσεις σχετικά με τις διατάξεις του Μέρους 6 
των Κανονισμών Ακτινοπροστασίας, για την διαχεί¬ 
ριση και διάθεση ραδιενεργών καταλοίπων από ερ¬ 
γαστήρια πυρηνικής ιατρικής. 

Η ΕΛΛΗΝΙΚΗ ΕΠΙΤΡΟΠΗ 
ΑΤΟΜΙΚΗΣ ΕΝΕΡΓΕΙΑΣ (ΕΕΑΕ), 

Έχοντας υπόψη : 

(α) Τον Ν. 4310/2014 (Α 258), «Ερευνα, Τεχνολογική 
Ανάπτυξη και Καινοτομία και άλλες διατάξεις», ιδίως 
τις παραγράφους 4α και 4β του άρθρου 43, 

(β) Την κοινή υπουργική απόφαση 1014(ΦΟΡ)94 (Β' 
216/06.03.2001) «Εγκριση Κανονισμών Ακτινοπροστασί¬ 
ας», και ειδικότερα την παράγραφο 1.1.3 «Αρμόδια Αρχή» 
που επιτρέπει στην ΕΕΑΕ να εισηγείται πρόσθετα μέτρα, 
οποτεδήποτε κρίνει σκόπιμο, προκειμένου να υλοποιείται ο 
αντικειμενικός σκοπός των Κανονισμών Ακτινοπροστασίας, 
(γ) Την απόφαση του ΔΣ της ΕΕΑΕ κατά την 182η 
Συνεδρίαση της 20ης Φεβρουάριου 2006, 

(δ) Την από 04.02.2015 εισήγηση της υπηρεσίας, 

(ε) Το γεγονός ότι από τις διατάξεις της παρούσας από¬ 
φασης δεν προκύπτει επιβάρυνση του κρατικού προϋπολο¬ 
γισμού, ούτε του προϋπολογισμού της ΕΕΑΕ, αποφασίζει: 

Άρθρο 1 

Αντικείμενο 

1. Αντικείμενο της παρούσας απόφασης αποτελεί η 
δημοσίευση, σύμφωνα με τις διατάξεις του Ν. 4310/2014, 
της απόφασης του ΔΣ της ΕΕΑΕ κατά την 182η Συνεδρί¬ 
αση της 20ης Φεβρουάριου 2006 περί «αποδέσμευσης 
των εκκριμάτων ασθενών που έχουν υποβληθεί σε θε¬ 
ραπευτικές εφαρμογές πυρηνικής ιατρικής». 

2. Στην παρούσα απόφαση παρέχονται διευκρινήσεις 
επί της εφαρμογής των διατάξεων του Μέρους 6 των 
Κανονισμών Ακτινοπροστασίας (ΚΑ), για τη διαχείριση 
και διάθεση ραδιενεργών καταλοίπων από τα εργαστή¬ 
ρια πυρηνικής ιατρικής και καθορίζεται το Περιοριστικό 
Επίπεδο Δόσης για τους εργαζόμενους στο αποχετευ- 

τικό δίκτυο και στις εγκαταστάσεις επεξεργασίας λυ¬ 
μάτων, οι οποίοι ενδέχεται να εκτεθούν σε ιοντίζουσα 
ακτινοβολία κατά την διάρκεια της εργασίας τους. 

Αρθρο 2 

Πεδίο εφαρμογής 

Η παρούσα απόφαση εφαρμόζεται στα εργαστήρια 
πυρηνικής ιατρικής. 

Άρθρο 3 

Διευκρινήσεις επί της εφαρμογής των διατάξεων 
του Μέρους 6 των Κανονισμών Ακτινοπροστασίας, 
σχετικά με την διαχείριση και διάθεση ραδιενεργών 
καταλοίπων από εργαστήρια πυρηνικής ιατρικής. 

1. Η εγκατάσταση δεξαμενών συλλογής εκκριμάτων 
ασθενών επιβάλλεται σε περίπτωση που η ενεργός δόση 
στα άτομα του πληθυσμού, από το σύνολο των απελευ¬ 
θερώσεων των ραδιενεργών ουσιών στο περιβάλλον, 
υπερβαίνει το περιοριστικό επίπεδο δόσης των 10 μδν 
ανά έτος, όπως ορίζεται στην παράγραφο 1.1.3.β των ΚΑ. 

2. Η αναγκαιότητα εγκατάστασης δεξαμενών συλλο¬ 
γής εκκριμάτων ασθενών της παραγράφου 1 του πα¬ 
ρόντος, εξετάζεται και εγκρίνεται από την ΕΕΑΕ, κατά 
περίπτωση. 

3. Σε ότι αφορά στα υγρά ραδιενεργά κατάλοιπα: 

α) Οι ποσότητες ραδιοϊσοτόπων για τον υπολογισμό 
των ημερησίων ορίων απόρριψης, υπό τη μορφή υγρών 
ραδιενεργών καταλοίπων σε δημόσιο σύστημα διάθεσης 
λυμάτων, όπως ορίζονται στον πίνακα 6.1 των ΚΑ, εφαρ¬ 
μόζονται στις ελεγχόμενες απορρίψεις ραδιενεργών 
ουσιών, όπως ενδεικτικά στην απόρριψη λυμάτων μέσω 
των δεξαμενών συλλογής εκκριμάτων ασθενών της πα¬ 
ραγράφου 1 του παρόντος, στην απόρριψη υγρών ραδιε¬ 
νεργών υπολειμμάτων μέσω του νιπτήρα αποκλειστικής 
χρήσης του εργαστηρίου, κα. Τα κατάλοιπα αυτά προκύ¬ 
πτουν από αδειοδοτημένες πρακτικές και δεν αφορούν 
στα εκκρίματα των ασθενών, τα οποία απορρίπτονται 
απευθείας στο δημόσιο σύστημα διάθεσης λυμάτων, 
β) Ειδικά επίπεδα αποδέσμευσης υγρών ραδιενερ¬ 
γών καταλοίπων καθορίζονται κατά περίπτωση από 
την ΕΕΑΕ. 

4. Σε ότι αφορά στα στερεά ραδιενεργά κατάλοιπα, τα 
επίπεδα αποδέσμευσης για την απόρριψη ραδιενεργών 
καταλοίπων, όπως ορίζονται στον πίνακα 6.2 των ΚΑ, 
εφαρμόζονται στην άνευ όρων αποδέσμευση στο περι¬ 
βάλλον ποσοτήτων στερεών ραδιενεργών καταλοίπων 
από αδειοδοτημένες πρακτικές. 


Αρθρο 4 

Περιοριστικό επίπεδο δόσης (ΠΕΔ) 

Το ΠΕΔ για τους εργαζομένους στο αποχετευτικό δί¬ 
κτυο, στις εγκαταστάσεις επεξεργασίας λυμάτων, στη 
συντήρηση αποχετευτικών συστημάτων εντός ή εκτός νο¬ 
σοκομείου και στη διαχείριση των καταλοίπων στις εγκα¬ 
ταστάσεις βιολογικών καθαρισμών, οι οποίοι ενδέχεται να 
εκτεθούν σε ιοντίζουσα ακτινοβολία κατά την διάρκεια 
της εργασίας τους, καθορίζεται στα 100 μδν ανά έτος. 

Αρθρο 5 

Εγκατάσταση δεξαμενών συλλογής εκκριμάτων 
ασθενών στα εργαστήρια πυρηνικής 
ιατρικής κατηγορίας Α-3. 

1. Για την τεκμηρίωση της αναγκαιότητας (ή μη) εγκα¬ 
τάστασης και χρήσης συστήματος δεξαμενών συλλογής 
εκκριμάτων ασθενών, ο υπεύθυνος ακτινοπροστασίας 
του εργαστηρίου εκπονεί σχετική μελέτη, λαμβάνοντας 
υπόψη, πέραν των τοπικών συνθηκών, το περιοριστικό 
επίπεδο δόσης των 10 μδν ανά έτος, για τα άτομα του 
πληθυσμού από το σύνολο των απελευθερώσεων των 
ραδιενεργών ουσιών στο περιβάλλον, καθώς και το ΠΕΔ 
των 100 μδν ανά έτος για τους αναφερόμενους στο 
άρθρο 4 εργαζόμενους. 

Η ΕΕΑΕ παρέχει στοιχεία, σχετικά με τις υπάρχουσες 
στην περιοχή αδειοδοτημένες πρακτικές, καθώς και τις 
αντίστοιχες εγκεκριμένες ποσότητες ραδιοϊσοτόπων. 

2. Στα νοσοκομεία ή κλινικές, με προοπτική λειτουρ¬ 
γίας εργαστηρίων πυρηνικής ιατρικής, κατηγορίας Α-3, 
απαιτείται πρόβλεψη για την εγκατάσταση συστήματος 
δεξαμενών συλλογής εκκριμάτων ασθενών, σε περίπτω¬ 
ση πιθανής υπέρβασης των ΠΕΔ στην περιοχή λειτουρ¬ 
γίας του εργαστηρίου. 

Αρθρο 6 
Έναρξη ισχύος 

Η παρούσα απόφαση ισχύει από την ημερομηνία της 
δημοσίευσης της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 6 Φεβρουάριου 2015 

Ο Πρόεδρος 
ΧΡΗΣΤΟΣ ΧΟΥΣΙΑΔΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-ΐΌηη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ,Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί.9 1 ·) 


Ηλεκτρονική Διεύθυνση: Ιιίίρ://νννννν.βί.9ΐ· - β-ιτιαΝ: ννβόπΐ33ίβΓ.β1@οί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

